OpenLLM-France/wikimedia huggingface dataset:
# Jesus tentet

| ◄ Jesus ar wirionez | Jesus tentet | Ar beden ► |
"Drindet Santel"
* 2.
* Kinnig reaz pedennou, gant glac’har, gant daerou,
* Pa oa war an douar-man en kreiz gwall breuvennou.
* Ken bras oe he garante, evit ar re gollet,
* Ha breman ’barz en envou, n’int ket ankounac’het.
* 3.
* Pa zeu sklerijen Doue, da galoun eur pec’her,
* Gwelet ra he stad euzus, dirag ar gwir varner,
* Pa ve ken trist dar pec’her, da welet be wall stad.
* Petra a zonj an Aotrou, ken zantel ha ken mad.
* 4.
* Mes dre c’hras hon Dasprener, an hini a oa pell,
* A c’hell dont taost da Zoue, war he dron ken huel,
* Pa zeu ar brasa pec’her, dirag tron gras an Tad,
* Doue ne zell ket outhan, kuzet eo gant ar gwad.
* 5.
* Gloar enor ha karante, da Jesus mab Doue,
* Breman an hent zo digor da vont ebarz an env.
* Gant han eo bet kemeret, hor pec’hejou ken bras,
* Ha brema n’euz roet demp he bardon hag he c’hras.
# Jezus, Zalver adorabl

| ◄ Kristenien, bobl eürus | Jezus, Zalver adorabl | Euz a vreman ► |
* Jezus, Zalver adorabl, zellet ho pugale,
* Stouet int ol d’an daoulin Dirak ho majeste :
* Hoc’h adori a reont euz a greiz o c’halon,
* Zellet he gant madeles, euz an Oter, ho tron.
* Evit-he ec’h euz roet ho koad hag ho pue,
* Hag evit-he e chomet en Hosti noz ha de :
* Evit-he c’h euz digoret porjou ar Barados ;
* Gret ma z-imp di d’ho meuli ha genac’h da repos !
* Zoursen euz an ol c’hrasou, skuillet gant abondans
* Ho faveuriou presius war ar bobl euz a Frans :
* Miret enomp ar gwir fe, ar gwir relijion,
* Ha roet d’ho pugale ho penediksion.
* Ele, zent ha zentezet, sperejou evurus,
* Glorifiet evidomp hon Tad karantezus ;
* Ha ni meulomp-han ive dre hon bue zantel,
* O c’hortos kanan dezan eur c’hantik eternel.
# Jezus a lar d’imp pedi

Oberennoù damheñvel pe handelvoù all zo ivez, gwelout Jezuz ’lavar d’imp pedi.
| ◄ Kement a ret, Tad (J’adore en tout la Prov.) | Jezus a lar d’imp pedi | Ar Zalver ec’h omp o c’hortoz ► |
1. Jezus a lar d’imp pedi Bepret, kuit a zihan ; Outan e fel d’in zenti, Eürus on pa bedan.
Diskan. Zavet eta, ma ine, Pignet bete tron Doue : Ar beden a rei d’ac’h diouaskel grenv, D’ho tougen, uz d’an oabl, e lein en Env.
Ar beden mintin ha noz.
2. Dai ma strink ar sklerigen E pedan d’ar beure ; D’an noz, en devalijen E pedan adare.
Ar beden en Ilijou Zantel
3. Pedi ran en Ilijou, Tall an Oter stouet, Oc’h adori hon Otrou A chom eno kuzet.
Ar beden e peb tachen.
4. N’euz fors pelec’h ’nem gavan, E kêr pe war ar mêz, A greiz kalon e pedan, Dirag an ol, hep mez.
Ar beden epad al labour.
5. Pa ve kalet al labour, Lec’h touet pe damant, Stank e pedan d’am zikour, Jezus, bet artizant.
Ar beden dre gân.
6. Lies e pedan izel. Lies enem blijan O kanan a vouez uhel Ma c’hantikou kaeran.
Ar beden er poaniou.
7. Pa gouez warnon klevejou, Pa zemplan gant an nec’h, Ar beden eo ma louzou, Ar beden am divec’h.
Ar beden hag an euvrou.
8. Ners a ro d’in ar beden Da garet ma nesan Herve al lezen gristen, ’N eur ober vad d’ezan.
Ar beden hag ar baourante.
9. Lezel a ran gant ar bed E arc’hant hag e aour : Ar pinvikan, mar na bed, E gwirione zo paour !
Ar beden hag ar Werc’hes.
10. Ma feden dre zorn Man Da Zoue ve kaset, He mouez wardro ma hini Gant Doue ve klevet.
Ar beden hed ar vue.
11. Dalc’hmad, keit ha ma hellin, E peb oad, epeb bro, Evel breman e pedin Beteg heur ar maro.
Ar beden hag ar varn
12. Dirak ar Barner kenkent E redin hep krenan ; Rak goude pedi kement, Deut mad a vin gantan !
K. G.
N. B. — Epad eur retret, deiz ar vugale, e vefe deread kanan : Gwir vignon ar vugaligou, N° 136.
Hag evit klozan ar retret, ar c’hantik : O pebes tan, N° 135.
# Jesus zou quel libéral

| ◄ O grèd nerhus | Jesus zou quel libéral | Faus joéieu, inour ► |
* Jesus zou quel liberal,
* Quer mat, quer carantéus !
* Dén neoah ne brès chongeal
* A gârein erhat Jesus.
* Mab-dén e hum ambarras
* É clasq ér bed-men é vad :
* Eit Jesus é ma a sclas ;
* Ah ! ouilet, men deulegad.
* Jesus zou deit ar en doar
* Eit salvein hun ineaneu ;
* Hàg ean zou calz hag er hâr
* Eid ol é vadeleaheu ?
* É Galon pur en abras
* D’hur goalhein a bep sort vad,
* Ha ne gav meit tud ingrat,
* Ah ! ouilet, men deulegad.
* Ean e hum hroa croaidur peur
* Eit touchein hur haloneu ;
* A dapen é rid en deur
* Ag é zeulegadigueu :
* Hàg é zareu amiabl
* E hellou hun tinérrat ?
* Allas ! n’en dint quet capabl !
* Ah ! ouilet, men deulegad.
* Jesus, d’é Dad éternel,
* E hum offr hoah de souffrein
* Eid omb tourmanteu cruel :
* Marhuet-é eid hur salvein !
* D’ur galon quer charitabl
* Hàg ean zou calz e houér grat ?
* Péh ancoéha miserabl !
* Ah ! ouilet, men deulegad.
* Jesus zou ar en autér,
* Dré er vrassan caranté,
* Eit soulagein hur misér,
* Bara santel a vuhé :
* Hàg ean zou calz e hum brès
* D’hum breparein de dostat ?
* Péh ponnérded, péh parés !
* Ah ! ouilet, men deulegad.
* Jesus e gouvi en ol
* De zonnèt d’er visitein :
* Mæs presset vér de hum gol
* Quéntoh eit d’en inourein.
* Arlerh en treu tamporel
* É ridér ol a vostad,
* Ha dén d’en Ilis santel !
* Ah ! ouilet, men deulegad.
* Jesus ne gav quet dihuen
* Inep d’er péhour cruel ;
* Liès mad tud hemb lézen,
* Guet ur galon criminel,
* Én ur stad abominabl
* E grèd tostat hardéh mat
* Betag é daul adorabl !
* Ah ! ouilet, men deulegad.
* Boq Judas e hras ur gloès
* De Galon tinér Jesus ;
* Ah ! t’er refresq hoah esprès,
* O sacriléj maleurus !
* Hypocrit, te hum zeguis
* É sigur bout ami mat,
* Avel Judas t’en trahis :
* Ah ! ouilet, men deulegad.
* Eit Jesus ur groéz cruel
* Zou ur galon couciet :
* Pèt én ur stad criminel
* En dès ean bet receuet ?
* Partout péhèd, ô glahar !
* Partout, Christénion ingrat,
* É sàuet hoah ur halvar.
* Ah ! ouilet, men deulegad.
* (Recueil Pourchasse.)
# Jezus, Zalver an ineou

Oberennoù damheñvel pe handelvoù all zo ivez, gwelout Jezuz, Salver an eneou.
| ◄ Klevet, ol vugale Doue | Jezus, Zalver an ineou (Salut. humana Sator) | Speret-Santel, deut ► |
Iaou-Fask pe Gouel an Asansion a ziskoue d’hon sperejou hon Zalver o pignal en Env, goude bezan tremenet daou ugent de gant e Ebestel aboe e resureksion, ha laket Per da Bab war e Ilis.
1. Jezus, Zalver an ineou, Ol levenez ar c’halonou, Krouer ar bed ec’h euz prenet, Sklerijen bur ho mignonet !
2. Penos ec’h euz-hu deurveet Zamman ar bec’h euz hon fec’het, Mont d’ar maro evel eun oan Da rei d’imp bue ha dizoan ?
3. Goude terri dor al limbou Ha d’ar zent koz o chadenou, Trec’h war an ol, a c’hloar karget, Tal ho Tad ez oc’h azeet !
4. Ho madelez c’hoaz a bedomp Da skuill glac’har ha ners enomp, Ma c’hellimp en Env ho kwelet Er sklerijen a bad bepret !
5. Pa ’z oc’h an hent hag ar Pastor, Bezet d’hon c’halon he zensor, Hon douster e kreiz an daerou, Ar priz euz hon ol drubuillou ! Amen.
K. G.
Kanet c’hoaz : Baradoz dudius, 93.
# Jezus, ma Doue

| ◄ Stagaden — Keleier digoueet epad ma ver bet o voulan « Ma Beaj Londrez » | Jezus, ma Doue | Feiz koz hon Tadou ► |
* Jezus, ma Doue, ma oll Vad,
* C’hwi ro d’in ho korf hag ho kwad
* Pebez burzud vit ma spered !
* Penôs ho karout vel m’eo red !
* Diskan
* O zakramant eus an Oter
* Grêt m’ho karin e peb amzer.
* Mar ’mije kalon glan Mari
* Vit ho karout, Doue-Hosti,
* Ha de ha noz me ho meulje
* Vel m’oc’h meulet gant an êle.
* C’hwel ! en kalon e grouadur
* Doue a deu gant plijadur.
* Ma c’halon d’ean zo digor
* Ha gant doujans me hen ador.
* Leun oc’h, Jezus, a vadelez
* Ha dispar ma finvidigez.
* Ine ha korf c’hwi zo d’in me,
* Perc’hen on da vado Doue.
Ar c’hantik-man a zo bet savet gant ôzer Ma Beaj Londrez diwar unan eus kantiko sôz an Tad Faber.
             Brioci die 1$^a$ julii 1910
Y.- M. Le Pennec, vic. gen.
# Jesus ar wirionez

| ◄ Ar vro hep koumou | Jesus ar wirionez | Jesus tentet ► |
"Aotrou Nann Hag ar C’horrigan"
* 2.
* Plijet ec’h euz, n’ez madelez
* Euz ma ine kaout truez.
* O ma Zalver, d’id trugarez!
* 3.
* Ro d’in breman ar sklerijenn
* ’vit ma hellin dont da gompren
* Ar ’helou mad euz da lezen.
* 4.
* Ro d’in an nerz da zilezel
* Ar pez n’eman ket en aviel
* Hag d’az lezen ez int kontrel.
* 5.
* Ma Zalver, adaleg breman
* Distrei ouzit a c’hoantaan.
* Te am c’har ha Te a garan
* 6.
* Digor d’an hoJl ho c’halonou
* ’vit ma kemerfont da gomzou.
* Buez int ’vit nep ho miro.
# Jesus den

| ◄ Nozvez tefel ar vuez | Jesus den | Remerk ► |
"Genoefa"
* 2.
* Deuz ha konsol Spered divin
* Da ’labour tost d’ar re vortel,
* Eo ober dei tanve er fin
* Komzou ar vuez eternel.
* 3.
* O Jesus te a c’hell pep tra,
* Dreizout eo an distro fleuriet,
* Da zorn ra d’ar roz parisa
* Var ar bojou kazi sec’het.
* 4.
* Anaout rez ma simpladurez,
* Deuz d’am nerza eta bemdez,
* Dre da vadelez skoazellet,
* Ez heulin bete fin ar bed.
# Jesus refuj ar pec’her

| ◄ Kleier an Aviel | Jesus refuj ar pec’her | Ar peoc’h ► |
* 1. Klevet a ran, Aotrou
* Da c’hir ker prisius
* Zo proklamet d’an holl boblou
* Gant hor Zalver Jesus.
* Mont a ran Aotrou,
* D’as kaout te breman.
* Ra gerzin en da gomzou,
* Bete ’r fin divezan.
* 2. Bec’hiet ha skuizet oun,
* Karget a ezomou;
* Mes gan-id-te ’ma ar pardon,
* Remed hon ineou.
* Mont a ran, etc.
* 3. N’emeus ket a arc’hant
* ’Vit prena da c’hrasou,
* Mes ’vit netra da nep n’eus c’hoant
* E roes da vadou.
* Mont a ran, etc.
* 4. Bransellet, trubuliet,
* Gant superstitionou,
* N’emeus kavet peoc’h d’am spered
* Nemert en da gomzou.
* Mont a ran, etc.
* 5. Eur pec’her dirazoud
* En em zanten barnet.
* Mes en da c’hras ’man ar galloud
* Hen deus ma delivret.
* Mont a ran, etc.
* 6. Da biou ec’h ajen me
* Jesus Emmanuel!
* Gan-id ’man zoursen ar vue:
* Komzou an Aviel.
* Mont a ran, etc.
* 7. Ra zeuio ’ta peb den
* Da lenn da Aviel
* Ha neuze gant kalon laouen
* E laro ’vouez huel:
* Mont a ran, etc.
# Buhez ar Sent/1912/Fiakr

| ◄ Stephan | Fiakr | Roza Viterb  ► |
Fiakr, ginidik eus an Iverzon, a dec’has eus e vro, en kreiz e yaouankiz, hag a deuas gant eun nebeut mignoned da gaout sant Faron, eskob Meaux, da c’houlean digantan eul lec’h distro d’ober pinijen. An eskob santel a gasas an divroad yaouank en eur c’hoad en devoa, diou leo bennak diouz Meaux.
Eno, Fiakr a zavas eur manati evit rei digemer ennan d’ar bardonerien ha d’an dremenidi, ha tostik d’ezan, mes distag koulskoude, eur peniti evitan e-unan hag eun ti-bidi en enor d’ar Werc’hez Vari. Rannan rê gant ar beorien ar frouez a zastume diwar eun dachen eus ar c’hoad, en devoa dizoloët ha grêt douar-labour anezi.
Ar vrud eus e vertuziou a yeas buhan dre ar vro, hag an dud klanv hag an dud mac’hagnet a veze douget en harz e dreid. Awalc’h oa d’ezan astenn e zaouarn warneze evit o farean.
Chillen, eur c’henvroad kar d’ezan, goude bezan bet o pardonan en Rom, o vezan klevet hano anezan, a deuas d’e welet hag a chomas da vevan gantan eur pennad.
Fiakr a varvas, war-dro ar bla 670, hag a oe sebeliet en e dibidi. E ve a deuas da vezan brudet dre ar miraklou a c’hoarvezas war e dro. Eun niver bras a rouaned hag a rouanezed a roas profou kaer evit kempenn arched e relegou, a oa gwechall unan eus ar re gaeran a oa en Frans. Er bla 1641, ar rouanez Anna ’n Autrich a deuas, war he zroad, eus Monceaux da Zant-Fiakr, evit e drugarekât da vezan roët d’ezi eur mab, da vezan pareet he fried Loeiz XIII, p’oa bet klanv en Lyon, ha da vezan he fareet he-unan, p’oa bet klanv gant eur c’hlenved ha ne ouie ar vedesined netra ebet dioutan. Loeiz XIV, ar roue bras, a yeas gant e bried da bardonan da Zant-Fiakr, en miz gouere 1683 ; tri bla goude, oe red flanchan anezan, ’n eun doare danjerus. Bossuet, an eskob brudet, a deuas neuze da Zant-Fiakr da gommans eun naved evitan, a oe peurc’hrêt gant ar venec’h.
Eleiz a zent, hag en o zouez sant Visant a Bol ha sant Fransez a Zal, a yeas ive da bardonan da Zant-Fiakr ; sant Fransez a lakas stagan ouz ar be eun ex-voto hag a weler c’hoaz.
Me ’m eus plantet, Apollon en deus douret ; Doue, avat, eo en deus laket an treo da greski.
An hini a blant n’eo netra, nag an hini a zoura ; an hini a lak an treo da greski, Doue, hennez eo a ra pep tra,
Sant Pol I. Ad. Cor. III. 6, 7.
# En Dedicace ag en Ilis

| ◄ Gouïl er Rosær | En Dedicace ag en Ilis | Calan-Gouyan  ► |
EN Dedicace ag un Ilis e zou ur ceremoni dré béhani un Éscob e gonsacr ur batimant eit boud un ti a Bedèn hac un damurance de vajesté en Eutru-Doué ar en doar. Inourein e rér peb-plæ er mémoër ag er Gonsecration-ze dré ur Gouïl solamnel ; 1.° Eit trugairicad Doué ag é vadeleaheu, hac é spécial ma plige guet-t’ou gobér é zamurance én hun Ililieu, èl pe vehai eit bout gùel én aménde cheleuèt hur Pedènneu ha d’hur maguein guet é gonzeu ha guet Corv adorabl é Vab uniq. 2.° Eit degass chonge temb é homb Tampleu d’é vajesté ; é homb déstinét eit composein er batimant spirituel, a béhani é vou groeit en Dedicace én Nean, mar anduramb bout taillét ha policét ér béd-men dré en afflictioneu ha trebilleu. Rac bout-ç’ou un havaledigueah admirabl itré er péh e vai groeit eid en Dedicace ag un Ilis, hac er péh e hum hroa bamdé eid er batimant spirituel e zeli un dé bout consacrét én Nean. Quênt batissein un Ilis, er mæstr-batissour e choæge é vein hac e ra ou zaillein : peb mein e vai placét él léh déstinét tehou ; hac er vein-ze arranquét ha joéntét assambl e form ur batimant, péhani e vai consacrét arlerh eit boud un Ilis. Chetui er figur ; ha chetui bermen en explication. En dud e zou er vein bihue ag er batimant spirituel a béhani é vou groeit en Dedicace én Nean ; Doué e zou er mæstr-batissour, péhani dré un éffæd ag é justice e abandon lod anehai d’er gorruption ag ou halon, durand ma ta dré ur pur éffæd ag é visericord de choæge lod-aral eit cavouét léh tehai én é vatimant : er-ré-men e vai taillét ar en doar dré er Sacremanteu, dré en instructioneu, dré er græceu, dré en afflictioneu : er garanté péhani ou joéntt ol assambl guet er mein sòl (Jesus-Chrouist), ne vou parfæt nameid én Nean : bet-ha nezè ne vou laqueit peb-mein él léh déstinét tehou ; hac arlerh Jesus-Chrouist, er Belêg-bras a ol éternité e rei en Dedicace ag é Ilis, pé, èl ma lar S. Paul, hè fresantou de Zouê pur ha glan, eit bout de virhuiquin heurus guet-t’ou.
Eid inourein erhad er Gouïl-ze, renehuéet én hou calon er santimanteu a respèt e zeliét hou pout eid en Ilisieu ; ha reit un draiq-benac a hou ç’hani eit ou antretènein : hum oblget doh hum gavouét én-ai eit gobér hou Pedènneu : chonget liès é hoh hui-memb un Tampl de Zoué, hac é teliét dihoall a brofanein é-mod er bet en Tampl-ze : pedet Doué d’obér a hanah er péh e garou ; troheèt, tailleèt, losqueèt, affligeèt ér béd-men, meit ma cavehait misericord ér béd-hont, ha ma rei deoh ul léh é assamblé er Sænt.
# En Divroet

| ◄ Kléhiér Séglian | En Divroet | Me zi Devéhan ► |
# En Apostolèd é tristé

| ◄ Én nean, revou er joé douçan | En Apostolèd é tristé | A houdé m’en dès hur Salvér ► |
* En Apostolèd é tristé
* É huannadé ar varhue un Doué,
* Laqueit d’er marw hirrissussan
* Dré er serviterion crian.
* Ha neoah er merhèd fidel
* E gleu er gonz-men guet en Æl :
* Imbér Jesus, Salvér er bed,
* E séhou dar er fidélèd.
* Quentéh é ridant ol a hèr
* De gass en doairé d’ou bredér ;
* Ind a gav Jesus é buhé,
* E voq d’é dreid guet caranté.
* Neoah ar en hent de Judé,
* En Apostolèd lan a joé
* E gav Jesus ressuscitet,
* Revé m’en doé-ean el laret.
* Eit ma vehemb ehué joéius,
* Er Pasq-men, ô Salvér-Jesus !
* A pe hoès reit-t’emb er vuhé,
* Doh er marw goarnet hun iné.
* Gloër d’en Tad én nean azéet,
* Gloër d’er Mab zou ressuscitet,
* Gloër ehué d’er Sperèd divin,
* Ha bermen ha de virhuiquin.
* J. G.
# En Avènd

| ◄ Ag er guettan a Ourhæmeneu en Ilis | En Avènd | Nendelêq  ► |
ER guir-men Avènd e senéfi Donnedigueah. En Ilis e hanàu tair-Donnedigueah a Jesus-Chrouist. Er guettan e zou en hani ag é Incarnation, a p’en dès hum hroeit Dén aveid-omb itré digosté er Uériès, ha m’en dai deit de chom é mésq en dud. En eil e zou en hani e ra bamdé én ineanneu, a pe zisquên én-ai dré é hræce, pe eit ou honvertissein mar dint é goal stad, pé eit crésquein ou mériteu mar dint é stad vat. En dairvèd e vou én achémand ag er béd, a pe zei de jugein er-ré vihue hac er-ré varhue. En Ilis durand en amzér santel ag en Avènd e avertiss hé bugalé : 1.° De gonsidérein en dobér bras ou doai ma vezai deit Jesus-Chrouist d’ou zènnein a vïsèr, ha d’en trugairicad ag er græceu en dés méritét tehai dré é Incarnation ; 2.° De laquad ol ou spi de brofittein ag er græceu-ze, ha de véritein ma rei Jesus-Chrouist é zamurance én ou halon ; 3.° De hum breparein guet un dougeance santel de zacor contt dehou un dé ag ou ol chongeu, conzeu, ævreu hac omissioneu.
En Avènd e bad pedair-suhun, eit represantein demb er puar-mil-vlæ treménét a oudé er hommancemand ag er béd, beèd en amzér ma tas hur Salvér ar en doar. Guharal er Fidelèt e yunai en Avènd just èl er Hoaris ; hac en Orlemanteu violèt a béré en hum chervige hoah en Ilis durand en amzér-ze, è zegass chonge temb é teliamb er seèllèt èl un amzér a bénigèn. Én éffæd, eit hun avertissein d’obér pénigèn, é leiner demb én Officeu ag en Avènd en instructioneu e rai S. Yéhàn er Badéour d’er Juivèt, eit ou disposein dré ur gùir bénigèn de receu Jesus-Chrouist ; hac ag er hettan Sul é leinér én Overèn en Aviél ag er Jugemant general, eit discoein pèh quen terribl vou é zehuehan Donnedigueah eid er-ré n’ou dou quet prezét profittein ag er guettan. Penaus-benac en Ilis ne regl hinihue d’hé bugalé sort pénigèn er bet d’obér durand en amzér santel-ze, hé intantion-è neoah ma pratiqueint muyan e eèlleint a ævreu-mat ; ma reint ur mortification-benac ; ma renoncieint d’ou inclinationeu ; ma peèlleint guét sourci doh en occasioneu a behet, &c. (Mar doh ér stad d’ou poud ul livr a Officeu en Ilis én ul langage e antandét, me gonseil deoh hou poud unan).
# En Breiz-Izel

pages
# Fanch an Tachaouer

| ◄ Tenner Mouded Yun Elez | Fanch an Tachaouer | Ar C’hereour ► |
* Eur wech ar miz, dre Gerne
* Ez a Fanch war vale.
* diskan :
* Hop, hop, hopik, tra la la,
* Tra la la dira la !
* Pep kêr ’glev an hopadenn
* Grêt gantan a-bouez penn :
* « Dastumit d’in ho hern koz,
* « Hag ho po va menoz ! »
* War vrec’h e garr e tistro,
* P’eman echu e dro ;
* En e zorn eur wialen,
* Freo, freo ’ra e azen.
* Toull he dor ’n em gav Janig
* ’Vit reseo he Fanchig ;
* Janig, e wregig tener,
* ’N he lochen ken seder !
* Raktal e lavar he gwaz :
* « Dibri bara ’raimp c’hoaz ! »
* — « Prim ouz taol deuomp eta,
* « Da brenou ’vit konta !
* « Breman selaou, va den ker :
* « Tachou ’c’houler e kêr ! » —
* Antronoz, mintin abred,
* ’Sav Fanch, leun a aked,
* Tammou houarn kempennet
* ’Zo en tan tremenet ;
* Ha gret anezo bizier,
* Renket ouz ar voger.
* Laket e vezint kerkent
* E tachou a bep ment :
* Tachou round hag a zaou daol,
* Evit servij an holl ;
* Da werza d’an ostizien…
* ’Vito ’vo gwenneien !
* D’ar zadorn en o lojeiz
* E kontont ar moneiz.
* Prometi a ra Janig
* Ober souben ar c’hig !
* Tridal ’ra an daou bried
* En eur vont da gousket.
* Ra vo benniget o stad,
* Ma pado o eurvad ;
* Ma savint o bugale
* E gwir doujans Doue !
# Fanchig Morvan (Duhamel)

Oberennoù damheñvel pe handelvoù all zo ivez, gwelout Fanchig Morvan.
| ◄ Fanch ar C’halvez | Fanchig Morvan | Mibien Eured ► |
* D’ar pardon da Vulat ec’h an,
* Digedon, don digedon denig !
* D’ar pardon da Vulat ec’h an,
* Konje, ma zad, a c’houlennan.
TRADUCTION. — Je vais au pardon de Bulat, — Diguedon, don diguedon denig ! — Je vais au pardon de Bulat, — Mon père, je vous demande la permission.
Chanté par Menguy et Léon, Carhaix.
# Fanch an Ardou

| ◄ Troiou Janedig koant ha Mari lip-chopin | Fanch an Ardou | Enebour Breiz ► |
WAR DON : Klik, klak, ma botou koat.
* Deut holl, m’ho ped, da glevet
* Eur zon neve,
* Eur zonig a zo zavet
* En bro Kerne ;
* Zavet d’eur pôtrig lorc’hus,
* Eur pôtr a c’hiz neve,
* Gant e ardou mogedus
* A ’n em bakas eun de.
* Fentus ’ve gwelet Fanchik
* En goueliou Breiz,
* Gant e liviten lost-pik,
* Faoutet er c’hreiz ;
* Eun tok ribot gwintet son
* War e benn a bonsin ;
* D’an dud fur, gwalc’h o c’halon,
* E ro lec’h da c’hoarzin.
* E vleo a ve klaouieret
* Gant louzou c’houez ;
* E varo a ve gwiet
* Gant pep evez ;
* Maneget e grabanou,
* Eur walen war e viz,
* Eur « cigare » en e c’henou,
* Evel eur gwir vourc’hiz.
* N'eus ket ezom da zonjal
* ’C’h eo gwir gristen ;
* Ne c’houl ket, an eubeul fall,
* Mestr na lezen ;
* Yez e dud, ar brezoneg,
* ’Ra ruan an aotro ;
* Distagan ’ra ar galleg,
* ’Vel eur piler pato…
* Eun devez dreist d'ar re-all :
* — Sell, ’me Fanchig,
* Marteze ’c’h eo poent sonjal
* Klask eur wregig ! —
* War eur plac’h pinvidik bras,
* Eur plac’h fur ha kristen,
* Ar pôtr a deulas e choaz,
* ’Vit kerkent he goulen.
* Eun noz eta, fichetoc’h
* Eget biskoaz,
* An azen kez leun a lorc’h
* A gemeras
* Eur wenojen ’dreus parkou,
* ’Vit mont, gant tân ha c’houez,
* ’N eur frizan e voustachou,
* Da c’houlen e vestrez.
* ’Hed an hent, Fanch a zonjas
* En e gomjou,
* Ha kerkent ma tigouezas
* War an treuzou :
* — « Bonsoir, Monsieur, Madame,
* Soyez très enchantés,
* Moi, Fanchig, je réclame
* Vot' fille à marier… —
* An holl a c’hoarz o klevet
* Eur seurt komjou ;
* Tog izel ha korf pleget,
* Fanch an ardou
* A ziskoue chaden e vont
* Ha lunedou e fri ;
* ’Kreiz an ti, ’c’hortoz respont,
* Kerent e zous Mari…
* Houman, ’benn eur pennadig,
* A lavaras :
* — N’oc’h ket grêt, paourkez Fanchig,
* ’Vit bout ma gwaz ;
* Ma yez eo ar brezoneg,
* ’Blij ket din hoc’h hini,
* Birviken pabor gallek
* Ne reno ’barz ma zi !
* ’Rôk sonjal kât ac’hanon,
* ’Rôk ma goulen,
* Krennet eun tamm, ma mignon,
* Ho liviten ;
* C'houeet, m’ho ped, nebeutoc’h,
* Ha bet muioc’h a fe ;
* Ouspenn ma vefet furoc’h,
* Esoc’h ’vo d’ac’h ive.
* War gement-se, trugare,
* Ha kenavo…
* Chans vat da gât hepdale
* Eur wreg faro ;
* Ganin hoc’h eus goneet,
* Rak, mar na po eur plac’h,
* Evit serri ho moged,
* Ho po breman eur zac’h.
# Fanchig Morvan

Oberennoù damheñvel pe handelvoù all zo ivez, gwelout Fanchig Morvan (Duhamel).
| ◄ Fanch Ar C’halvez | Fanchig Morvan | Mibienn Euret ► |
— D’ar pardon da Vulat hec’h an, Konje, ma zad, a c’houlennan.
 — Mar eo konje a c’houlennet, Piou ho kompagnones da vonet ?
 — Fanchig Morvan, hennes ’c’h a di, Hennes, ma zad, ’vô pried d’in.
Bars en Bulat p’int arruet, En hostaleri int diskennet ;
 En hostaleri int diskennet, Goulenn da loja ho d-eûs grêt.
 — Hostizes, d’in-me lavaret, Ha daou wele d’imp a rofet ?
 Ha daou wele d’imp a rofet, Rag ni na omp ket daou bried.
 N’oa ket he c’hir peurlavaret, Ur c’habitenn ’zo antreet :
 — Fanchig Morvan, lâres-te d’in Ha te ’rofe da vestres d’in?
 — Gwell’ ’ve ganen koll ma buhe, Ewit roï d’id ma c’harante.
 Ar c’habitenn, ’vel ma klewas. Gant Fanchig Morvan a lampas ;
 Gant Fanchig Morvan a lampas, Kerkent eno hen douaras.
 Fanchig a oa lijer ha skanv, Hag a savas prim en he sav :
 Ar soudardet pa hen gweljont, Gant Fanchig Morvan a lampjont,
Hag adarre hen douarjont. Ha kerkent eno hen lac’hjont.
 Ar plac’hig iaouank a oele, Na gave den hi c’honsolje ;
 Na gave den hi c’honsolje, Met ar c’habitenn, hennes 'ree ;
 Hennes lâre d’ezhi bepred : — Tawet, plac’hig, na oelet ket,
 C’hui deui’ ganen war ar pave, Ma soudarded a deui’ gôude ;
 C’hui a deui’ ganen war ar ru, Ma soudarded a bep-a-du.
 — Aotro kabitenn, m’am c’haret, Ho kontell d’in-me a brestfet ;
 Ho kontell d’in, pe ho pognard, Da droc’ha ma las, ’zo re-stard.
 N’eo ket he las a d-eûs troc’het, En he c’halon d-eûs hi plantet !
 Pa distro ’r c’habitenn en-dro, Oa ar plac’hig war he geno ;
 Oa ar plac’hig war he geno, Ar gwad ’dann-hi a boullado :
 — Penamet daoni ma ine, N’oas ket êt gwerc’hes dirag Doue !
 Pa varw ann eil ’wit egile, Na ve ket finn d’ar garante !
Kanet gant Fant ar Gac, eus a Verliskinn.
# Fanch ar C’halvez

Oberennoù damheñvel pe handelvoù all zo ivez, gwelout Fanch Ar C’halvez.
| ◄ Olier Hamon | Fanch ar C’halvez | Fanchig Morvan ► |
* Fanch ar C’halvez, a Bont Meno,
* Braoa denjentil ’zo er vro,
* Braoa denjentil ’zo er vro.
TRADUCTION. — François le Calvès, de Pont-Menou, — Est le plus beau gentilhomme qui soit dans le pays (bis).
Chanté par Maryvonne Bouillonnec, Tréguier.
* Fanch ar C’halvez, a Bont Meno,
* Braoa den yaouank ’varch er vro,
* Braoa den yaouank ’varch er vro.
TRADUCTION. — François le Calvès, de Pont-Menou, — Est le plus beau jeune homme qui marche dans le pays (bis).
Chanté par Maryvonne le Flem, Port-Blanc.